Şahin Babayev

Şahin Tofiq oğlu Babayev () — Azərbaycan Nəqliyyat və Kommunikasiya Holdinqinin icraçı direktoru.

 Həyatı 
Şahin Babayev 1988-ci ildə Sumqayıt şəhərində anadan olmuşdur. 2006-cı ildə Azərbaycan Dövlət İqtisad Universitetinə İqtisadiyyatın hüquqi tənzimlənməsi ixtisası üzrə təhsil almış və 2010-cu ildə məzun olmuşdur.

O, 2011-ci ildən Sumqayıt Texnologiyalar Parkında çalışıb. 2012–2021-ci illərdə Azərkosmosun Maliyyə departamentinin rəhbəri vəzifəsində işləyən Şahin Babayev 2023-cü ildə rəqəmsal inkişaf və nəqliyyat nazirinin müşaviri təyin olunub.

2024-cü ildə Prezidentin Sərəncamı ilə Azərbaycan Respublikasının rəqəmsal inkişaf və nəqliyyat nazirinin müavini təyin edilən Şahin Babayev Beynəlxalq İmtiyazlı Sertifikatlaşdırılmış Mühasiblər Assosiasiyasının (Association of Chartered Certified Accountants, ACCA) üzvüdür.

3 mart 2025-ci ildə Azərbaycan Nəqliyyat və Kommunikasiya Holdinqinin İcraçı direktoru təyin olunub.

2025-ci ilin avqust ayında "Azərbaycan Xəzər Dəniz Gəmiçiliyi" QSC-nin (ASCO) Müşahidə Şurasının sədri təyin edilib.

 İstinadlar 

Kateqoriya:Beynəlxalq İmtiyazlı Sertifikatlaşdırılmış Mühasiblər Assosiasiyasının üzvləri